CELEX: 62017TB0577
Language: bg
Date: 2018-07-02 00:00:00
Title: Дело T-577/17: Определение на Общия съд от 2 юли 2018 г. — thyssenkrupp Electrical Steel и thyssenkrupp Electrical Steel Ugo/Комисия (Жалба за отмяна — Митнически съюз — Разрешение за активно усъвършенстване — Риск от неблагоприятно засягане на съществените интереси на производителите от Съюза — Член 211, параграф 6 от Регламент (ЕС) № 952/2013 — Проверка на икономическите условия — Обхват на резултатите от анализа на Комисията — Необжалваем акт — Недопустимост)

27.8.2018   
            
            
               BG
            
            
               Официален вестник на Европейския съюз
            
            
               C 301/34
            
         
      Определение на Общия съд от 2 юли 2018 г. — thyssenkrupp Electrical Steel и thyssenkrupp Electrical Steel Ugo/Комисия
      (Дело T-577/17) (1)
      
      ((Жалба за отмяна - Митнически съюз - Разрешение за активно усъвършенстване - Риск от неблагоприятно засягане на съществените интереси на производителите от Съюза - Член 211, параграф 6 от Регламент (ЕС) № 952/2013 - Проверка на икономическите условия - Обхват на резултатите от анализа на Комисията - Необжалваем акт - Недопустимост))
      (2018/C 301/45)
      Език на производството: английски
      
         Страни
      
      
         Жалбоподатели: thyssenkrupp Electrical Steel GmbH (Гелзенкирхен, Германия) и thyssenkrupp Electrical Steel Ugo (Исберг, Франция) (представител: M. Günes, avocat)
      
         Ответник: Европейска комисия (представители: J.-F. Brakeland и F. Clotuche-Duvieusart)
      
         Предмет
      
      Жалба на основание член 263 ДФЕС за отмяна на решението на Комисията, за което се твърди, че се съдържа в доклада за Шестото заседание на секция „Специални процедури, различни от транзитния режим“ на групата на митническите експерти от 2 май 2017 г., в който се прави изводът, че не съществува риск от неблагоприятно засягане на съществените интереси на производителите от Съюза от исканото от Euro-Mit Staal BV разрешение за активно усъвършенстване на някои изделия от електротехническа стомана със зърнено ориентирана структура
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Липсва основание за произнасяне по молбата за встъпване на Euro-Mit Staal BV.
               
            
                  3)
               
               
                  Осъжда Европейската комисия да понесе, наред с направените от нея съдебни разноски, и съдебните разноски, направени от thyssenkrupp Electrical Steel GmbH и от thyssenkrupp Electrical Steel Ugo.
               
            
                  4)
               
               
                  Euro-Mit Staal BV понася направените от него съдебни разноски, свързани с молбата за встъпване.
               
            
         (1)  ОВ C 347, 16.10.2017 г.